જયારે આપણે સંકલ્પ કરીએ પરંતુ તેને જો ટકાવી ન રાખીએ તો ત્યારે આપણા આત્મ-ગૌરવને એક ફટકો પડે છે, અને તે આપણા આત્મ-વિશ્વાસને નબળો પાડી દે છે. તમારું જાગૃત મન, તમારી ટેવો એવું ઈચ્છે છે કે તમે તમારો સંકલ્પ તોડી નાંખો. તે તમારા મનમાં પુરતો ઘોંઘાટ કરી નાંખશે તમારા એક-એક વિચાર, યુક્તિ કે શક્યતાને પોતાની રીતે મરોડવાની પુરતી કોશિશ કરશે. જો તમે આ સમયે તમારા સંકલ્પને વળગી ન રહો અને તોડી નાંખો તો પછી બીજી વખતે તમારા માટે તમારા પોતાનાં વચનનું માન રાખવું અઘરું થઇ પડશે. અને તે એટલાં માટે કે તમારા જાગૃત મને તમારા ઉપર વિજય મેળવી લીધો છે, કારણકે તેને હવે લાગવા માંડે છે કે હું તો કઈ પણ કરી શકું છું કેમ કે જયારે હું આગ્રહ પૂર્વક સતત કોશીસ કરુ છું ત્યારે આ વ્યક્તિ તો તૂટી જાય છે.